Доминика за периода на престой, определен в член 4, параграф 1.
 Гражданите на Доминика, които притежават валиден обикновен, дипломатически, служебен, официален или специален паспорт, издаден от Доминика, могат да влизат и остават без виза на територията на държавите членки за периода на престой, определен в член 4, параграф 2.
 2. Параграф 1 от настоящия член не се прилага за лицата, пътуващи с цел упражняване на доходоносна дейност.
 За тази категория лица всяка държава членка може самостоятелно да реши да наложи изискването за виза за гражданите на Доминика или да го отмени в съответствие с член 4, параграф 3 от Регламент (ЕО) No 539/2001 на Съвета (2).
 За тази категория лица Доминика може да реши да наложи изискването за виза или да премахне визите за гражданите на всяка държава членка поотделно в съответствие със своето национално право.
 3. Премахването на визите, предвидено с настоящото споразумение, се прилага, без да се засяга правото на договарящите страни във връзка с условията за влизане и кратък престой Държавите членки и Доминика си запазват правото да откажат влизане и кратък престой на своята територия, ако едно или повече от тези условия не са изпълнени.
 4. Премахването на визите се прилага независимо от вида транспорт, използван за преминаване на границите на договарящите страни.
 5. Необхванатите от настоящото споразумение въпроси се уреждат от правото на Съюза, националното право на държавите членки и националното право на Доминика.
 Член 4
 Продължителност на престоя
 1. Гражданите на Съюза могат да остават на територията на Доминика за период до 90 дни в рамките на всеки период от 180 дни.
 2. Гражданите на Доминика могат да останат на територията на държавите членки, прилагащи изцяло достиженията на правото от Шенген, за период до 90 дни в рамките на всеки период от 180 дни. Този период се изчислява независимо от всякакъв престой в държава членка, която все още не прилага изцяло достиженията на правото от Шенген.
 Гражданите на Доминика могат да остават за период до 90 дни в рамките на всеки период от 180 дни на територията на всяка от държавите членки, които все още не прилагат изцяло достиженията на правото от Шенген, независимо от продължителността на престоя, изчислена за територията на държавите членки, които прилагат изцяло достиженията на правото от Шенген.
 3. Настоящото споразумение не засяга възможността Доминика и държавите членки да удължат периода на престой над 90 дни в съответствие с тяхното съответно национално право и с правото на Съюза.
 Член 5
 Териториално приложение
 1. По отношение на Френската република настоящото споразумение се прилага само за европейската територия на Френската република.
 2. По отношение на Кралство Нидерландия настоящото споразумение се прилага само за европейската територия на Кралство Нидерландия.
 Член 6
 Съвместен ръководен комитет за споразумението
 1. Договарящите страни създават Съвместен комитет от експерти (наричан по-долу „комитетът“), съставен от представители на Съюза и представители на Доминика. Съюзът се представлява от Европейската комисия.
 2. Комитетът има, inter alia, следните задачи:
 а)
 наблюдение на прилагането на настоящото споразумение;
 б)
 представяне на предложения за изменения или допълнения на настоящото споразумение;
 в)
 отправяне на препоръки за уреждането